Umemeshaji vijijini wafungua fursa elimu huria na masafa nchini Tanzania

UMEMESHAJI VIJIJINI WAFUNGUA FURSA ELIMU  HURIA NA MASAFA NCHINI TANZANIA
UTANGULIZI  
Leo ninapenda kuleta kwenu wasomaji Makala haya ambayo yanaelezea  
 namna Umeme Vijijini ulivyosaidia kukuza fursa za Elimu Huria na Ma safa nchini Tanzania. Kabla sijaanza kutoa maelezo napenda kutambulisha  kwenu Msamiati UMEMESHAJI VIJIJINI ikiwa na Maana Rural Electrification.  Msamiati huu umekuja baada ya Makala yangu ya kwanza juu ya UMEME VI JIJINI WAFUNGUA FURSA ZA UCHUMI KWA WANANCHI kusomwa na watu  mbalimbali, mmoja wa wasomaji anayefahamika kwa jina la Prof. Abdulazizi  Lodhi mtaalamu wa Taaluma za lugha ikiwemo Kiswahili ni Mtanzania na kwa  sasa yupo nchini Sweeden akifunza Kiswahili. Pia, huwa anafunza katika Vyuo  Vikuu kadhaa ikiwemo SUZA anapofunza wanafunzi wa Uzamili na Uzamivu  katika Kiswahili. Mtaalamu huyu alisoma Makala hayo na kupendekeza mis amiati Kama Umemesho Vijijini utumike kurejelea Upatikanaji wa Umeme  Vijijini na ndiposa tukaita Umemeshaji Vijini. Karibu usome makala. 
 Katika Makala yangu juu ya Umeme Vijijini na uzalishaji wa Ajira na kazi bila  Ukomo nilieleza mengi na nikatoa ahadi ya kueleza namna upatikanaji wa  Umeme Vijijini unavyofungua fursa za Elimu Huria na Masafa kwa wananchi  wa maeneo hayo. Karibu usome Makala. 
KIINI CHA MAKALA  
Chuo Kikuu Huria cha Tanzania ni Taasisi ya Elimu ya Juu ya Umma ambayo  
  imepewa idhibati ya kutoa Elimu ya Juu kwa njia ya Huria na Masafa tangu  mwaka 1992 kwa Sheria ya Bunge namba 17 ya mwaka huo. Tangu mwaka  huo Chuo kimekuwa kikifundisha kwa kutumia Masafa kwa kuchapisha vitabu  na kuwapatia wanafunzi ili wajisomee huko huko walipo. Hili limefanyika kwa  miaka kadhaa na taratibu Chuo kimeendelea kubuni namna ya kurahisisha up 
atikanaji wa nyenzo za ufundishaji na ujifunzaji za kisasa kama vile kuandaa  mihadhara katika CD, Audio, Video, Power Point, ZOOM lectures, Whats App  Kimbwete, Telegram, Moodle Platform na You Tube kutaja kwa uchache. 
 Jitihada hizi ni kwa ajili ya kuimarisha ufundishaji na ujifunzaji kwa wanafunzi  wa Chuo Kikuu Huria cha Tanzania ili kuhakikisha kuwa tunapata wahitimu  wenye Ubora. Kwa miaka mingi wanufaika wa huduma hizi wamekuwa ni wale  wa mijini na wale wa Vijijini wakitumia Offline Mode au wakati mwingine hata  offline ikishindikana kwa sababu kompyuta, simu janja, Aipadi, tabuleti wali 
zonazo zinahitaji Umeme kwa ajili ya kuchaji na Umeme haukuwepo. Hivyo  ilikuwa taabu kidogo kwenda mjini kwa ajili tu ya kuchaji simu na kutumia gha rama kubwa za nauli na mengine ya mjini. 
 Umemeshaji Vijijini umechangia kwa kiasi kikubwa kwa wanafunzi wa Chuo Ki kuu Huria cha Tanzania kutumia nyenzo zote za ujifunzaji na ufundishaji Kama  ilivyo kwa wale wanaoishi vijijini na hapa chini nimetoa mifano kidogo Kama  ifuatavyo: 
MIHADHARA KWA NJIA YA ZOOM  
Hivi Sasa wanafunzi wa Chuo Kikuu Huria cha Tanzania wanapata mihadha ra kutoka kwa wahadhiri kwa njia ya mtandao wa ZOOM popote pale walipo  iwe mijini au vijijini. Mwalimu anaweza kuwa yupo ofisini, nyumbani au safarini  na akawafundisha wanafunzi wake bila tatizo. Hii ni njia nzuri ambayo inatoa  fursa kwa wanafunzi kuuliza maswali, kuchangia mada na hata kuongezea pale  mwalimu alipoishia na wao kupata maarifa zaidi. Hili ni darasa halisi kama yale  yaliyopo kwenye vyuo vya Bweni. Umemeshaji Vijijini umetoa fursa kwa wana funzi wa maeneo ya Vijijini kujiendeleza katika Elimu ya Juu huko huko Vijijini. 
YOU TUBE VIDEO  
Mtandao wa You Tube unatumika pia katika kutoa mihadhara kwa wanafunzi  
  wa Chuo Kikuu Huria cha Tanzania. Walimu wa Chuo Kikuu Huria cha Tan zania wamerekodi mihadhara ya masomo yao na imepakiwa katika mtandao  huo na wanafunzi wanajisomea huko huko walipo. Mwanafunzi wetu ambaye  ni mkulima, mfugaji, mvuvi anaweza kuwasha You Tube yake akawa anasikiliza  muhadhara wa somo fulani huku anaendelea na kazi yake. Badala ya kusikiliza  nyimbo tu muda wote, muda mwingine anasikiliza mihadhara na kuendelea  kupata mihadhara. Hili nalo limepanuka zaidi kutokana na Umemeshaji Vijijini  na kwa mijini upatikanaji wa Umeme wa uhakika umefanya wanafunzi wa Chuo  Kikuu Huria kupata maarifa kwa urahisi zaidi na gharama nafuu. 
MOODLE PLATFORM  
Huu ni mfumo wa Ujifunzaji wa Kielektroniki ambapo vitabu, makala, ripoti za  tafiti, majarida, Power Point, Audio na Video juu ya Somo husika vinapa 
 tikana katika mfumo huo. Vitu vyote hivi vimepangwa kulingana na muhtasari  wa kozi (Course Outline) na mwanafunzi anaposoma anakuwa anasoma kwa  mujibu wa muhtasari wa kozi. Pia, Kuna ziada ya vile ambavyo havipo kwenye  muhtasari wa kozi na hapo wanafunzi wetu anakuwa ameiva kwelikweli.  
 Katika mfumo huu mwalimu anapata fursa ya kuuliza maswali na wanafunzi  wanajadili kila mmoja akiwa huko huko alipo. Wanafunzi wao kwa wao juu ya  swali au mada iliyowekwa na mwalimu kwenye mfumo huo. Hii inasaidia sana  katika kukuza maarifa na uelewa mpana kwa wahitimu wetu. Umemeshaji Viji 
jini umeimarisha upatikanaji wa maarifa. 
WHATS APP KIMBWETTA  
Wanafunzi wa Chuo Kikuu Huria cha Tanzania wanatumia Whats App Kama  
  Kimbwetta kwa ajili ya kufanya mijadala juu ya masomo yao. Kimbwetta  hiki kinamwezesha mwanafunzi kuchangia Mada kila Mara anapokuwa na na fasi ya kushiriki. Majadiliano ya wenzake anayapata hata kama yeye hakuwa  na nafasi ya kuingia kwenye mjadala wakati wenzake wanajadili. Sambamba  na hilo pia mwalimu wa somo husika anakuwa ni mmoja kati ya washiriki wa  Whats App Kimbwetta na anapata fursa ya kutoa ufafanuzi na kuwatoa wana funzi katika mkwamo. Hapo maarifa na ujuzi vinaingia kwelikweli. 
HITIMISHO  
Umemeshaji vijijini umeshafika kwenye vijiji zaidi ya 10,000 na kubaki vijiji  
  vichache sana anbavyo navyo siku chache zijazo vitafikiwa. Maana yake  ni kuwa watu wengi wamefikiwa na wanapata huduma kwa unafuu zaidi kama  ifuatavyo: 
(a) Mwanafunzi hatumii gharama kusafiri kwenda mjini kwa ajili ya kupata  huduma 
(b) Mwanafunzi anatumia muda mwingi kujisomea na kujifunza badala ya  kuwa barabarani kufuata huduma kwenye vituo vyetu vya mijini. (c) Mwanafunzi anapata wigo mpana wa vyanzo vya maarifa kujisomea  kupitia mifumo iliyopo hapa chuoni kwa njia ya TEHAMA Kama ilivyoelez wa katika makala. 
(d) Mwanafunzi haachi shughuli zake na kama ameajiriwa hakuna haja  kuombaomba ruhusa na kugombana na mwajiri. 
(e) Mwanafunzi ambaye ni baba au mama anasoma huku akiendelea na  malezi ya watoto wake kwa uangalizi mzuri wa karibu akiwa huko huko  na familia yake. 
(f) Waajiriwa wanaendelea kuhudumia wananchi huku wakiendelea kuso ma. Hawatoki Vijijini kwenda mjini kwa ajili ya kusoma na kutoaka kazini. (g) Wanafunzi wanaendelea kusoma huku wakisimamia miradi yao nyum 
 bani bila kuiacha. Umemeshaji Vijijini hauwatoi watu vijijini kwenda mijini  wanaendelea kuzalisha Mali wakiwa Vijijini na huku wanapata elimu. 
 Kimsingi, Umemeshaji Vijijini umefungua fursa pana zaidi ya upatikanaji wa  Elimu Huria na Masafa katika jamii. Kwa muhtasari sana nimeeleza haya kwa  lengo la kuwaeleza wale wote wenye sifa za kujiunga na Chuo Kikuu Huria cha  Tanzania waje wajiunge na watasoma huko huko walipo. Pamoja na maende 
 leo haya yote ambayo sisi tunayaona kuwa yanaimarisha ufundishaji na ujifun zaji na si kwamba yanafuta mifumo mingine iliyokuwepo hapo awali. Mifumo  yote ipo na tunawakaribisha sana kuchangamkia fursa ya masomo ili mkuze  ujuzi na maarifa kwa Maendeleo ya nchi yetu. 
 Makala haya ni sehemu ya Insha za Maendeleo nchini Tanzania na itatoka  katika kitabu maalumu. 
Tuma maombi yako Sasa dirisha lipo wazi katika Astashahada, Stashahada,  Shahada za awali, Shahada za Uzamili na Uzamivu. Unaweza kutuma maombi  moja kwa moja kupitia www.out.ac.tz Au fika kituo cha karibu cha Chuo Kikuu  Huria cha Tanzania ujaze fomu. Kwa maswali na ushauri andika ujumbe mfupi  kupitia 0719017254 
Mwandishi  
Dkt. Mohamed Omary Maguo 
Mwana Elimu, Mawasiliano, Masoko, Fasihi na Maendeleo. Chuo Kikuu Huria cha Tanzania